
DE  PARAGOMPIIOSI 


SEU 


DE  COMPRESSIONE  VEL  INCLUSIONE  CAPITIS 
IN  PELVI,  PARTU  EFFiaENTE. 

CONSIDERATIONES  GENERALES. 


P er  compressionem  capitis  ( enclavement ) plerumque  intel- 
ligitur  illa  positio  , in  qua  stabili  firmaque  ratione  ad  superiorem 
aperturam  aut  abdominalem  constrictum  ac  compressum  caput, 
nec  in  excavatione  abstrahi,  nec  supra  angustias  rursus  flui  potest. 
Quae  quidem  definitio  ab  au toribus  adhibita  tamen  nequit  con- 
venire omnibus  speciebus  quas  admittunt,  ut  infra  videbitur.  . 

t 

Aliunde  jam  non  inter  eos  constat  de  diversis  modis  quibus 
ad  superiorem  aperturam  caput  valet  solum  comprimi,  nec 
de  rationum  natura  quae  e6  sunt  adhibendae  ut  occurrant  utrique 
eventui. 

Nomen  compressio  ( enclavement  ) , mea  quidem  sententia 
non  satis  recte  adumbrat  capitis  situra,  illiusque  relationes  cum 
diversis  pelvis  partibus.  Talis  enim  est  haec  hypolesis,  nimi- 

rum  ex  diametro  oppositis  circuitui  duobus  punctis  caput  de- 
tentum, intra  fauces  superiores  cunei  instar,  seu  lapidis  quem 
vocamus  elavem  camerae,  esse  implicitum;  quod  vero  et  prin- 
cipio et  demonstratione  falsum  est , quoniam  caput  superiores 
angustias  transcendens,  de  loco  constricto  in  altero  ampliore 
transeat,  sive  in  excavatione  extrahatur, sive  supra  repellatur. 

Vocem  paragomphosim  mallem,  quam  adhibet  Koederer ; 
illa  quidem  voce  rectius  exprimitur  quo  in  situ,  quibuslibet 
in  casibus  adsit , caput  reperiatur.  Haec  sunt  verba  Roederer : 
« Dolorum  vis,  quae  in  partu  facili  capiti  in  vaginam  depri- 
» mendo  sufficit,  hic  nihil  valet,  siquidem,  vehementissimi 
3)  licet  atque  frequentissimi  dolores  accedunt,  nihil  partus  pro- 
» movetur,  sed  caput  subsistit , intra  pelvis  ossa  firmissime  defi- 
3)  gitur,  veramque  paragomphosim  sistit , pelvis  universum  mar- 
» ginem  contendit,  cum  eodem  perpetuum  apparet  corpus.» 

Ex  his  dictis  apparet  ne  vel  minimum  esse  dubium  de 
modo  quo  inclusionem  concipit  Roederer.  Sic  enim  opinatur : 
non  capite  compresso , ait , efformatur  inclusio,sivein  sensu , 
sive  in  alio,  ex  duobus  diametro  oppositis,  sed  illud  accidit 
quotiescumque  caput  detentum  et  compressum  stabili  iirma- 
que  ratione  per  superiores  angustias  haeret,  nec  potest  pro- 
cedere , nec  retroire,  sicut  dens  inclusa  in  receptaculo , undi- 
que arctius  tenetur. 

Si  partim  assumo  opinionem  Roederer  de  inclusione , non  idem 
cum  eo  sentio,  cum  contendit  in  hac  compressione  capitis  nullam 
spem  habere  caput  inter  et  pelvim  inserere  brachia  forcipis 

et  <um  superesse  solam  miserandam  optionem,  vel  puerum 
uncis  reserare,  vel  matris  mortem  ipsius  pueri  morte  allerre. 
Ego  contra  contendo  in  omnibus  circumstantiis  posse  forcipem 
adhiberi  et  cum  instrumento  hoc, ut  inferius  exponam,  partum, 
conficere. 

Juxta  Levret,  ut  absolute  caput  Includatur,  necesse  est,  ait, 
ut  vel  plus  Vfel  minus  haereat , nec  solis  viribus  naturae  procedere 
queat,  nec  etiam  repulsum  retroire.  Haec  est  opinio  Deventer, 
Deleurye , de  Lamotte.  Juxta  hanc  sententiam  quis  non  miratur 
videre,  cum  legitur  quod  plerique  illorum  autorum  dicunt , ipsos 
esse  in  discrepantia;  nam  fere  semper  de  circurastantiiserrantin 
quibus  non  solum  haeret  caput , seu  in  angustiis  , seu  in  excava- 
tione, et  vera  inclusione.  Non  est  supervacuum  stricte  statuere 
quid  per  vocem  inclusionem  (enclavement)  sit  intelligendura,  ne 
ullum  remaneat  dubium  de  illius  vera  nota  et  de  rationibus  quae 
sunt  adhibendae  presertim  ut  finis  illi  imponatur  et  ut  propugnen- 
tur series  heu  nimium  funestae. 

De  natura  inclusionis. 

Minime  admittenda  est  inclusionis  opinio,  cum  sit  mobile 
caput  supra  angustias  superiores  et  eo  ipso  inquiri  possunt 
pedes  , quod  solum  fieri  debet  cura  nulla  spes  superest  na- 
turam ex  se  ipsa  posse  liberari;  vel  cura  non  con\'Cnit  commit- 
tere hanc  curam  naturae,  propter  summam  matris  debilitatem  ^ 
propter  sanguinis  profluvium  etc. 


Nec  existit  inclusio,  cura  caput  demissum  in  excavatione,  non 

lamen  angustias  inferiores  exsuperare  potest , sive  ob  an- 
gustias nimis  stridas,  sive  ob  resistentiam  insuperabilem 
externarum  partium  genitalium. 

Non  exislere  potest  inclusio,  mea  sententia-,  nisi  per  an- 
gustia.s  superiores  inductum  caput  expresse  haereat,  nec 
solis  uteri  contractionibus  procedat,  nec  vi  obstetricis  re- 
troeat. Verum  hac  admissa  propositione  adhuc  perpendendum 
est  an  sit  possibile  caput  ita  locari  et  haerere  in  quodam  circulo 
superioribus  pelvis  faucibus.  Quod  quidem  aegre  ac  difficili- 
me  semper  intellexi.  ♦ 

Reipsa  cuilibet  graviter  ponderanti  ideas  quas  sibi  finxerunt 
autores  de  inclusione  et  praesertim  apprime  intelligenti  con- 
formationem relationesque  quas  inter  st  habent  infantis  caput 
et  matris  partes  quas  traducere  debet  ipsum  caput,  brevi  erit 
perspicuum  veram  inclusionem  esse  rarissimam;  in  ipsamet  hy- 
polhesi  talem  existere  posse  qualem  in  animo  habuerunt  autores, 
nunquam  talis  eventus  artis  rationes  exsuperat , nedum  inde 

oriantur  funesti  effectus  quos  excogitatione  amplificare  delecta- 
verunt illimet  ipsi  autores. Cura  enim  illi  eventus  e6 usque  deve- 
niunt ut  et  pueri  et  matris  vita  in  periculum  veniat , saepissime 
culpanda  est  vel  ignorantia  artis  hominis , vel  noxia  timiditas. 

Inclusionis  causae. 

# 

Ex  tribas  circumstantiis  oriri  potest  inclusio : i°.  ex  capitis 
mole  , quod  pelvim  aliunde  recte  conformatam  traducere  non 
potest  ; 2".  ex  pelvi  non  bene  conformata  pro  mole  capitis 
solita ; '3”.  ex  capitis  solita  mole,  malo  situ . in  pelvi  recte  confor- 

mata. 

Tn  primo  casu,  caput  crassius,  quam  ut  libere  per  pelvim, 
aliunde  bene  conformatam  , traduci  queat , potest  tamen  vel 
plus  , vel  minus  in  *ea  implicari  pro  viet  uteri  contractionum 
continuitate ; sed  quodam  loco  deducium,  jam  non  potest  pro- 
cedere , hcEret  et  tunc  ut  inclusura  considerari  potest,  si 
praebet  eamdem  difficultatem  ut  procedat  et  retroeat. 

Compressum  sit  caput  ex  utraque  eminentia  parietis , vel 
obliquo*  modo  , vel  secundum  longitudinem  ,iidem  semper  sunt 
effectus , eadem  indicia , reipsa  in  hoc  casu  capitis  pars  quae 
jam  antecessit  tumefacta  et  inflata  , sua  vice  fit  invictum 
impedimentum  quin  caput  ad  partes  superiores  rursus  flui  va- 
leat ; si  conferas  quod  tunc  agitur  in  caput  pueri  cum  eis  quae 
fascia  arctissime  stricta  in  extremo  uno  digitorum  efficiuntur. 

Quomodo  vero  intelligi  potest  viribus  uterinis  quibus  ita  caput 
inducitur  ut  includatur , sicut  modo  exposui , angustias  non 
posse  superari  et  in  excavatione  portas  illum  mittere  ? 

Includi  potest  pariter  caput , aiunt , quando  in  angustiis  supe- 
rioribus , juxta  suam  longitudinem  ita  offertur  ut  ex  una 
parte  respondeat  caput  simphjsi  pelvis  et  altera  eminentiae 
sacrae. 

Quo  quidem  modo  in  hoc  casu  comprehendi  potest  inclusio : 
occiput , in  quod  diriguntur  vires  uteri , in  excavatione  induci 
fertur,  se  directe  constituendo  post  pubis  simphysim,  dum  facies 
in  sacro  vertebrali , projectura  nixa  , sua  vice  ut  in  excavatione 
descendat , separat , pro  communicata  occipiti  impulsione. 

Ut  vero  suum  magnum  diametrum  in  minimo  superiorum 
angustiarum  caput  tunc  offert,  necessari6  ipsi  adsunt  impe- 
dimenta vel  plus , vel  minus  gravia , quominus  certo  modo 
superiores  angustias  traducat,  quo  contingit  inclusio  in  eo 
sensu  , praesertim  si  virium  uteri  directio,  paululum  retrocedens , 
magis  in  faciem  quam  in  occiput  producat  et  ita  capiti  praebeat 
quasi  quinque  unciis  diametrum  ut  diametrum  pelvis  percunat, 
cui  tantum  quatuor  sunt  unciae  in  pelvibus  optime  conformatis. 
At  vero  praeter  quam  hoc  rarius  advenit , in  illo  casu  maximi 
idoneas  rationes  ars  praebet , si  quidem  pariter  adhiberi  ppssunt 
et  forceps  et  vectis  ad  partum  perficiendum. 

Inclusionis  eventus  et  pericula. 

Ab  autoribus  singulari  modo  fuit  aucta  casuum  series  quos 
inclusionem  producere  contendebant , cum  opiniones  eorum 
essent  vel  falsae  vel  amplificatoe  de  capitis  situ  in  variis  cir- 
cumstantiis in  quibus  illud  includi  supponebant,  tum  horren- 
dam imaginem  adumbrabant  effectuum , qui  oriri  poterant  e 
capitis  situ,  ob  quem  juxta  ipsos,  sola  adhibenda  ratio  esset 
ut  liberetur  mater,  nimirum  mutilare  partum.  Nonsinequodam 
horrore  affertur  partus  observatio  , adquem  efficiendum,  causa 
falso  habtiae  capitis  inclusionis,  coesaream  Incisionem  non  dubi- 
tavit adhibere  obstetrix.  Quaequidem  operatio  tam  noxie  sus- 
cepta , quam  in  suis  effectibus  funesta  si  quidem  dubium  sit  an 
magis  culpanda  sit  Ipsamet  operatio , an  culpandus  portentosus 
actu squo  puer  fuit  extractus. 

Ceeterura  non  est  necessarium  praecise  inclusum  esse  caput , 

ut  ind^  sequantur  exitus  periculosissimi ; sufficit  tantum  ca- 
put in  angustiis  superioribus  aut  in  excavatione  esse  retentum 

et  duobus , tribus  quatuorve  diebus  in  eis  morari , ut , quos 
efficit  plerumque  inclusio,  ind^  eveniant  casus  funesti.  Qui 
tamen  eventus  sunt  indicandi, quo  facilius  omnis  eorum  gra- 
vitas cognosci  queat,  ut  juvenes  nostram  artem  Exercentes  ap- 
prime sciant  quanti  referat  non  expectare  donec  ad  summum 
intensitatis  pervenerint  illi  eventus  , ut  adhibeantur  rationes 
aptiores  quibus  illi  propellantur,  vel  finis  illis  imponatur. 

Capitii  nimis  diuturna  mansio  sive  per  fauces  superiores,  sive 
in  excavatione  deducti  capiti , varios , pro  matre  proque  puero 
parit  effectus.  Quoad  puerum : duris  et  obstantibus  pelvis  par- 
tibus acriter  pressum  caput,  tumefit,  intumescit  denique  dis- 
tenditur monstruose  quidem...  tum  pars  capitis  infra  superio- 
res angustias  positi  haec  varia  praebet  prodigia  in  maxima  in- 
tensitatis specie.  Cum  in  excavatione  producitur , afficitur  er- 
rore obstetrix  , siquidem  arbitratur  totum  caput  angustias  su- 
periores exsuperare , modo  partum  esse  perficiendum.  Proh  ! 
vanam  spem ! tumefactio  in  summo  gradu  excitata,  hujus  partis 
protensae  capitis  perturbationem  affert.  Pustulae  se  se  mons- 
trant, pueri  cutis  capillata  pluribus  in  locis  finditur  et  exinde 
effluit  quoddam  pus  sanguinolentum  , subnigram  , putridum 
quodque  ad  gangrenae  naturam  accidit;  tumque  mors  illius 
est  certissima,  si  jnm  non  advenit.  Pariter  animadvertitur  calvae 
foetus  ossa  mollia  quidem , flexilia  quasi  alia  aliis  insedentia, 
plus  minusve  depressa  vel  fracta  fuisse,  quamvis  ille  casus  sit 
saepissime  effectus  capitis  difficilis,  constrietiorisque  progressio- 
nis per  pelvim  paululum  in  suis  dimensionibus  compressam. 

Exjnclusione  vel  etiam  exsimplici  capitis  compressione  inferna 
perversio,  denique  mors  ipsa  pueri,  cui  occurCnduin  est,  si 
citius  maxime  idoneas  ad  morti  obstandum,  afleraritur  raliones. 

Verum  quoad  matrem,  compressionis  edectus,  etsi  non 
sint  tam  funesti,  tamen  sunt  magis  varii  aptiores(jue  ad  ma- 
jorem partium  numerum  commovendum.  Ita  mollium  partium 
circa  pelvim  adjacentium  contusio,  necuon  vesicae  intestini 
que  recti,  prioris  laniatio,  illius  inflammatio  tabidaque  sup- 
puratio ; tumefaclio  , tensio  , inflammatioque  imae  partis  uteri ; 
aestus  , urinas  incontinentiae , plerumque  sunt  effectus  capitis  in- 
clusionis , vel  ipsius  in  pelvis  interiori  longioris  commoratio- 
nis. Ad  lianc  longam  symptomatum  et  casuum  seriem , addendi 
sunt  effectus  generales  et  non  minus  perniciosi  quos  in  omni 
apta  constitutione  experimur,  videlicet  febres,  convulsiones, 
ventris  Inflammationes , acerbi  capitis  dolores ; insuper  timor, 
clamores  , desperatio  , denique  quidquid  praebet  horrendum  ta- 
lis status , quisque  facile  intelliget , quam  sit  necessarium  non 
ignorare  quid  de  rationibus  adhibendis  sit  agendum. 

Verum  enim  ver6  non  solum  eventus  qui  offeruntur  mo- 
mento quo  per  pelvim  caput  vel  includitur  vel  comprimitur , 
propugnandi  sunt , timendum  est  adhuc  ne  post  partum  pro- 
trahantur et  supersint  vestigia  quae  saepissime  ars  ipsa  mi- 
nime validis  rationibus  etiam  inutilibus  potest  obviare. 

Si  juxta  sententiam  autorum  esse  aeque  facillimum  praesta- 
tuere  quibus  signis  possit  perspici  futuram  esse  inclusionem  j 
certe  quidem  ea  signa  a me  Indicata  cum  anxia  religione  ex- 
posuissem , verum  ut  haec  plerumque  sunt  minime  certa  ir- 

rifaque/  et  penitus  accipiuntur  pro  signis  quibus  solummodo 
pronuntiatur  in  superioribus  angustiis  caput  fore  detentum , 
ea  silere  existimavi;  itaque  sine  intermissione  venio  ad  exposi- 
tionem abhibendarum  rationum  ut  recedant  impedimenta  qui-, 
bus  capitis  progressio  moratur,  partusque  perfectio. 


JOh*  sigjiis  quae  per  pelvim  inclusum  aut  detentum 

caput  praebet» 

Si  quidem,  mea  sententia,  leve  vel  nullura.sit  discrimen  inter 
caput  inclusum  et  tantum  detentum,  sive  in  angustiis  superio- 
ribus, sive  in  excavatione,  haud  mihi  erit  difficile  quaenara 
sint  adhibendae  rationes  quibus  talis  casus  propugnatur,  indi- 
care. Quaedam  etiam  inde  eveniet  maxime  notanda  simplici- 
tas . in  illarum  rationum  usu  forcipem  perpendendo  quasi  ut 

solum  instrumentum  quod  adhiberi  valeat,  ut  in  pari  casu 
partus  perficiatur. 

Nam  ex -duabus  sequentibus  propositionibus  una  vel  altera  ad- 
mittenda est : aut  pelvis  est  adeo  magna , licet  in  eo  quaedam  sint 
vitia,  ut  caput  erumpere  possit,  aut  nimia  contractio  illud  vetat ; et 
quod  idem  est,  vel  caput  majus  ac  esse  solet , tamen  e pelvi  cujus 
naturales  sunt  dimensiones , potest  erumpere , vel  non  ob  ip- 
sius molem  insolitam.  In  primo  casu,  contendo  forcipe,  modo 
sit  recte  admotus  et  manu  perita  directus,  semper  partum 
esse  perficiendum ; in  altero  casu , caput  nequit  nec  includi , 

nec  satis  inter  superiores  angustias  induci,  ut  in  eis  fimreat,et 
m illis  circumstantiis  nec  forceps  nec  alias  ab  autoribus  pro- 
positae rationes  adhibendae  sunt,  exempli  causa  uncinus , per- 

fomforliim , modo  sit  vivus  puer.  Ars  alias  vias  prsebet  noe 
eadera  jam  sunt  indicia. 

Quoddam  tamen  incommodum  adjunctum  occurri  potest 
nimirum  scire  an  mortuus  an  vivus  sit  puer.  Ut  vero  si- 
gna quibus  contendunt  se  posse  certos  fieri  de  vita  pueri  vel 
morte,  minime  sunt  certa,  existimo  nunquam  debere  obste- 
tricem ( in  illo  casu  ) rationes  adhibere  lethales , cum  eas 
supponit  lethiferas,  sini  in  exemplum  uncinus,  etc.  eo  quod  sibi 
esset  dolendum  quandoque  puerum  adducere  vivum  quem 
mortuum  existimavisset,  ut  accidit  Mauriceau  et  Dionis  in 
pari  circumstantia.  Admittamus  etiam  certissimam  esse  pueri 
rportem  , evidentibus  putriditatis , gangrenae  signis,  mallem,, 
in  illo  casu  forcipem,  si  quidem  non  tam  horrenda  strages 
ex  eo  oritur  quam  ex  uncini  vel  perforatorii  usu,  ne  dicam 
periculum  quod  matri  eorum  admotione  potest  imminere. 

Ex  his  considerationibus  , propositiones  seu  sequentia 

corollaria  deducuntur, 

lo.  Per  vocem  inclusionem  non  apprime  intelligitur  capitis 
situs  per  diversas  pelvis  partes,  in  variis  circumstantiis  quibus 
caput  supponitur  includi. 

2".  'Non  adeo  notandum  est  discrimen  inter  Inclusum  caput  et 
solum  detentum  caput , ut  intersit  differentia  utriusque  status. 

3°.  Experientiae  defectus  vel  tarditas  qua  cum  agit  obstetrix  , 
eae  sunt  solae  (ans'c  casuum  (jui  in  inclusione  interveniunt,  et 
per.culorum  quje  subeunt  et  mater  et  puer. 

40.  Solus  adhibendus  est  forceps  in  his  circumslantiis , cujus 
justa  directione  et  admotione  perficitur  partus. 


5°.  Quando  capitis  moles  major  est , vel  pelvis  non  gaudet 
tribus  unciis,  caput  non  potest  includi.  Divers®  sunt  indica- 
tiones, et  ars  ipsa  alias  vias  indicat , cum  puer  est  vivus. 


FINIS. 


